JohanHeinsen/ENO huggingface dataset:
Viborger Samler, 1819-02-13
Til Efterretning for dem, som maatte ønske Sikkerhed, imod Tab ved Ildsvaade af deres rørlige Eiendomme, bekjendtgjøres herved af undertegnede Direction. Præmierne, hvorfor Meubler og Effecter samt Varer og Kreaturer forsikres, ere, efter Bygningernes Beskaffenhed, den mindre eller større Fare af Antændelse, som det Forsikrede er underkastet og den forsikrende Sum Størrelse, fra 2/3 Procent indtil 1 2/3 Procent aarlig. Compagniets Commissionairer, der ere forsynede med Policer og authoriserede til at antage de Forsikringer, som maatte begieres, ere tillige forsynede med Tabeller, der nøiere udvise, hvilken Præmie der efter forberørte Omstændigheder er at erlægge De som i Jyllands Stifter for nærværende Tid Commessionair=Forretningerne ere overdragne til, ere: i Aalborg, Hr. Etatsraad Hornsyld og Hr. Hospitalsforstander Schou. Aarhuus, Hr. Kjøbmand Røgind. Ebeltoft pr. Randers, Hr. Brandinspecteur Møller. Fridericia, Hr. Brandinspecteur Brosbøll. Hjørring, Hr. Cancellieraad Green. Holstebroe, Hr. Landinspecteur Hansen. Nibe, Hr. Lieutenant Balvig. Randers, Hr. Cancellieraad Stabel. Nibe, Hr. Stiftsfuldmægtig Brasen. Ringkjøbing, Hr. Fuldmægtig Melbye. Skive, Hr. Auditeur Essendrop. Thisted, Hr. Posterpediteur Carstensen. Varde, Hr. Brandinspecteur Varthoe. Veile, Hr. Capitain Hoffmann. Viborg, Hr. Kammerraad Just.
Viborger Samler, 1819-02-13
Efter den for Compagniets Repræsentantere og Tilforordnede afgivne Forklaring var Beholdningen d. 31te Decbr. f. A., i Activer, Sedler og Tegn 1, 157,765 Rbd. 58 s. De fra 1ste Octbr. til 31te Decbr. f. A. indkomne Præmier og Policepenge andrage i rede Sølv = 10,926 Rbd. 57 s.
Viborger Samler, 1819-02-13
For Brandskaber er udbetalt i samme Qvartal i Sedler og Tegn 1115 Rbd 62 s. i rede Sølv = 272 Rbd. - s.
Viborger Samler, 1819-02-13
Den løbende Risqve var den 31te Decbr. f. A. i Sedler = = = 2213,096 Rbd. - s. i rede Sølv = = 3521, 855 Rbd.
Viborger Samler, 1819-02-13
Kjøbenhavn i Directionen for det almindelige BrandAssurance-Compagnie paa Varer og Effecter den 6te Februar 1819. Klingberg. Falbe. Hammerich. Møller.
Viborger Samler, 1819-02-13
Nylig fra Lybek hiemkommen frisk og got Hauge urter- og Blomster=Frøe, til billige Priser, er nu og fremdeles i Foraaret, som sædvanlig, at faae hos Undertegnede. Til de nærmeste Kiøbstæder besørger jeg det forlangte Frøe frit tilsendt, naar Frøe=Sedlerne betids blive mig tilstillede. Holstebroe, den 10de Februar 1819. Friderich Hald, Gartner.
Viborger Samler, 1819-02-13
Skulde i en god Egn, helst i Skovegnen, være et lidet Sted enten tilkjøbs eller Pagt eller og til Leie, dog saa: at man i det mindste kunde forre og græsse derpaa 3 a 4 Kjør og 8 a 10 Faar, samt at samme kan tiltrædes førstkommende Maydag, da vilde de des- aarsag melde dem hos Hr. Smedemester Sindahl i Viborg som giver nærmere Underretning desangaaende.
Viborger Samler, 1819-02-13
Auction. Torsdagen den 4de Marts førstkommende, Formiddag Kl. 10 Slet, bliver paa Viborg Byes Raadstue foretaget 5te Auction over følgende afg. Justitsraad og Landsoverretsassessor Friis's Stervboes faste Eiendele, nemlig: 1) Stervboegaarden i denne Byes St. Mogensgade; a) Stedet i St. Michelsgaden her i Byen; (hvilke begge Eiendomme have været beskrevne i de i disse Tidender forhen indførte Avertissementer om de 4 Auctioner, som den 24de, 27de og 30te October, samt 15de Decbr. sidstl. ere afholdte 3) 3) en Trediepart af Katmose=Toft med 2de Mose Parceller, og 4) en Parcel af de saakaldte Viborg Veirmølles Jorder ; hvilke begge Eiendomme opraabes deels under Eet, dog hver for sig, deels afsatte i Parceller. Conditionerne erfares paa Auctionsstedet, og ere forinden til Eftersyn hos undertegnede Auctionsdirecteur. Thi ville de Lysthavende behage at indfinde sig til Tid- og Sted. Viborg, den 1ste Februar 1819. Gundelach.
Viborger Samler, 1819-02-13
Auctionsplacat: J Anledning af skeet Efterbud efter den d. 26de f.M. afholdte 3die Auction over det Garversvend JsaacCorsel tilhørende, i Viborg Kjøbstad i den saakaldte lille Bradpande under No. 267 beliggende, Huus, den bestaar af 4 Fag Muur- og Bindingsværk, Straatag, bliver 4de Auction over bemeldte Sted prøvet Tirsdagen d. 16de dennes, Formiddag Kl. 11 Slet. Auctionen afholdes i Stedet selv, og Conditionerne erfares ved Auctionen. Thi ville de Lysthavende indfinde sig til Tid og Sted. Viborg, den 10de Februar 1819. Gundelach.
Viborger Samler, 1819-02-13
Ved et af afdøde Hr. Høier i Brandstrup oprettet Testamente ere adskillige indsatte til Arvinger.
Viborger Samler, 1819-02-13
Da det er nødvendigt, at de Fraværende, der have meldt sig, ligitimere deres Fordringers Gyldighed, saa indkaldes herved de af hine Arvinger, der ikke allerede have faaet deres Arvelodder udbetalte, med 6 og 12 Ugers Varsel, at møde med de fornødne Beviser, deres Arveret betræffende, for Undertegnede. Viborg, den 1ste Februar 1819. Tøttrup.
Viborger Samler, 1819-02-13
Et sort Pibehoved, middelmaadig Størrelse, af udenlandsk Træ, stærk beslagen med Sølv, Laaget med en Knop midt paa og lange Huller omkring; Røret er sort, tilbunden ved dobbelt Snor med Dusker, er mig fra kommer i min Stue. Enhver Retsindig, som maatte blive opmærksom paa den, bedes behagelig derom at underrette mig. Viborg, den 1ste Februar 1819. O. C. Bendix.
Viborger Samler, 1819-02-13
Et ungt Menneske ønsker sig en Plads paa Landet enten strax eller til 1ste Mai, som Auls- og Jordegods Tilsyns Bestyrer. Hr. Bogtrykker Dons i Viborg giver nærmere Oplysning.
Viborger Samler, 1819-02-13
Extra god gammel Viin er at faae til billig Priis, saavel i Ankere som paa Flasker, hos N. C. Baadsgaard. Viborg, den 4de Februar 1819.
Viborger Samler, 1819-02-13
Tredie Auction. Følgende, Kiøbmand Kristopher Flades Opbudsboe i Randers tilhørende, Eng=Parceller af Nederhornbek Eiendomme, nemlig: a) en Parcel af Niels Vinthers Gaard, af Hartkorn 3 Fdkr. 1 3/5 Alb.; b) en dito af afgangne Peder Melgaards Gaard af 3 Fdkr. 1 Alb. ; stilles til offentlig Auction, 1ste Gang Mandagen den 25de Januar 1819, 2den Gang Mandagen den 8de Febr. f. A., og 3die Gang Mandagen den 22de f. M., hver Dags Formiddag Kl. 11. Auctionen holdes hos Skolelæreren i Nederhornbek, hvor Conditionerne erfares. Viborg den, 28de December 1818. Tøttrup.
Viborger Samler, 1819-02-13
Auction. Den Justitsraad og Landsoverrets=Assessor Friiss's Stervboe tilhørende Deel af en ved Garverie, her i Byen beliggende Hauge, bliver stillet til 3de offentlige Auctioner, som holdes paa Viborg Byes Raadstue. 1ste Auction Fredagen den 5te Marts førstkommende, 2den Auction Fredagen den 12te f. M., 3die Auction Fredagen den 19de f. M.; hver Gang Formiddag Kl. 10 Slet. Conditionerne erfares paa Auctionsstedet, og ere forinden til Eftersyn hos undertegnede Auctionsdirecteur. Thi ville de Lysthavende indfinde sig til Tid og Sted. Viborg, den 1ste Februar 1819. Gundelach.
Viborger Samler, 1819-02-13
Paa Forlangende af S. T. Hr. General Krigskommissær v. Schmidten, og efter foregaaende Forlig og Udlæg, bliver af Hr. Proprietær Holstes tilhørende Eiendomme, beliggende i Rødding og Hindborg Herreder, Sallingland, Viborg Stift, bestaaende af: 1) Kiergaardsholm, af Hartkorn : frie Hovedgaardstaxt 13 Tdr. 3 Skpr. 3 Fkr. 2 3/4 Alb. ufrie Hartkorn . . . 7 - . = 3 - 11 2) Sammes Hovedparcel, af Hartkorn: frie Hovedgaardstaxt 13 - 1 = = 21 - ufrie Hartkorn . . . 3 - 4 - 2 - 21 3) Veirmøllen, af Hartkorn Hovedgaardstaxt . . . . 2 - . 28 - ufrie Hartkorn . . . 2 - 3 - 2 - T samt Mølleskyld. af Hovedgaardstaxt 1 - = 2 - 4) Syv Huse med ufrie Hartkorn... 1 Tde. 1 Skpr. 3 Fkr. 2 1/2 Alb. ved offentlig Auction bortsolgt. Første Auction holdes og foretages udi Salling Herreders Tingstue i Skive, Torsdagen den 4de Marts næstkommende; anden Auction holdes paa samme Sted, Fredagen den 19de i samme Maaned; tredie og sidste Auction holdes og foretages paa bemeldte Kiergaardsholm. Løverdagen den 3die April næstkommende; og foretages Auctionen hver Dags Formiddag Kl. 10. At give Beskrivelse over disse bekiendte ypperlige Steder og Eiendomme ansees overflødig. Auctions=Conditionerne kan faaes til Eftersyn hos Hr. General Krigskommissær v. Schmidten i Kiøbenhavn i Stormgaden No. 199, og hos Hr. Landsoverretsprokurator Møller i Viborg. Skive, den 30te Januar 1819. O. Selmer.
Viborger Samler, 1819-02-15
udenlandske Efterretninger.
Viborger Samler, 1819-02-15
Nyeyork, den 2den Januar. Kolonien Camp d'Asyle, som var anlagt af Brødrene Lall mand for de franske Udvandrede, er nu tilintetgjort. Den ligger paa et Areal, som baad Spanien og Nordamerikas Stater tilegne sig, og mod to saadanne Magter kunde de ikke stride. Nr. ere alle de fra Fortet bortførte Franske komne tilbage og have anlagt en ny Koloni Tombrokhee. Alle Jorderne ere deelte i Lodder, Mange Franske, baade fra Nyeyork og det øvrige Nordamerika, søge derhen. General LefevreDesnouettes er nu Øens Washington (Stifte og Lovgiver) og han vil ved vor Kongres (Folkeforsamling). søge om adskillige Privilegier for denne ny franske Koloni. Den ligger i Distriktet Alabanien og er kaldet Marengo. Staden man vil bygge der skal hedde Ørnestaden (Aigleville) Gaderne skal nævnes efter de forskellige franske Seire. (Dette Anlæg kan muligt vorde vigtigt for hele Verden.)
Viborger Samler, 1819-02-15
Paris, den 29de Januar. Marqvis og Pair Latour Manbourg er i Marqvis Osmonds Sted udnævnt til vor Ambassadeur, i London. Det var den første, der som fransk General sad fangen i Olmütz med General Lafayette og mistede ved en Kanonkugle sit ene Been i Slaget ved Leipzig.
Viborger Samler, 1819-02-15
Hertugen af Glouchester er, ledsaget af Fyrst Talleprand, reist til Fontainebleau.
Viborger Samler, 1819-02-15
Det hedder nu at Kronningen er udsat til Marie Himmelfarts Dag d. 15 August.
Viborger Samler, 1819-02-15
Den berømte Skuespiller Talma, spillede forleden Dag, som sædvanlig fortreffelig, en Rulle i Odip; men blev ganske uventet udpebet af nogle Lapser. Rederchinen, d. 28de Jan.
Viborger Samler, 1819-02-15
J Verviers var forleden nogle farlige Optrin En Franskmand fra Sedan havde bragt en Maskine dertil, ved hvilken en eeneste Arbeider kunde sætte 80 Overskjærer-Saxe i Gang, og som han faldbod Fabrik-Eierne. Neppe var dette blevet Arbeiderne bekjendt, saa hedte det: "Denne Maskine kan apprettere 12 Alen Klæde i hvert Minut; vi ere altsaa alle bragte til Bettelstaven." Alle hørte den 20de op at arbeide, rottede sig sammen omkring Maskinen, og inden man vidste et Ord deraf at sige, saa var hele Maskinen i tusinde Stykker; og havde Opfinderen deraf, ikke i al Stilhed listet sig bort, var det sikkert ikke gaaet ham et Haar bedre; og nu gik Arbeidernes Rasenhed endog saa vidt, at de ogsaa vilde have ødelagt alle øvrige Fabrik=Maskiner. Jmidlertid havde Mairin forudseet Nødvendigheden, af Gensdarmers Nærværelse, og havde skrevet til Lüttich derom hvilke ogsaa indtraf, medens Arbeiderne endnu vare i Heden; og de kunde ikke uden Blods Udgydelse bringes til Rolighed. 4 af Arbeiderne ere svært saarede, og nogle Gensdarmer ligesaa. Siden blev det roeligt, dog have Fabrik herrerne endnu Militairvet i deres Huse, og vare Gensdarmerne blivne 1 Time længere borte, saa havde den rasende Pøbel sikkert stukket alle Fabrik Bygninger i Brand.
Viborger Samler, 1819-02-15
Indenlandske Tidender. Af flere til Tugthuset i Glückstadt under Transport værende Forbrydere, efterlyses fra Hr. Amtmand von Rosen i Segeberg, den undvigte Tyv Johan Friderich Ahrens der er omtrent 40 Aar gammel og har tilbragt sin meste Tid i Tugthuse og Arrester. Han er liden af Vext, Sigte mager af Profession har lysbrunt Haar, lys Skjæg, en stor Bakkenbart som gaaer under Kinden bred og lav Pande, meget bred Næse, lyse Øienbryn, graae Øine, smalle Kinder med en Rynke mod Munden, bredagtige Skuldre, kort Hals, korte Arme, Ryggen noget rund, tykke Lægge, hans Gang noget slæbende, taler høitydsk, paa venstre Skuldre et Arr, paa Panden et langt dito, paa høire Skulder en guul Plet; hans høire Skulder er lidet lavere end den venstre. Hans Hænder ere smalle og han havde strøgen Jernet af sig - Har havde paa : en mørkblaae Trøie med overtrukne Knappe en sort Klædes Væst, en hvid ulden Nattrøie med Ermer kantede med blaat, et gaml. sort Silketørklæde om Halsen, en Skjorte hvoraf Navnet var pillet, lange graae Underbuxer, dito gamle gule Nankins, blaae Strømper og Støvler, (Maaskee og denne Trækfugl søger ind af Jylland, som Haandværksvend.)
Viborger Samler, 1819-02-15
I det nyligen udkomne 2det Hefte af Prof. C. Olufsens Bidrag til en Statsoeconomiaf Danmark læses en Oversigt over den danske Agerdyrkning, hvoraf sees at der i den danske Stat avles 17,887,000 Tdr. Korn. Fra Hertugdommene udføres 150000 Td. Rapsæd. Den danske Stat har af Heste til Brug 500,000 Stkr. foruden unge under 5 Aar. Hornqvæg, foruden Ungqvæg 1,205,000 Stkr. Faar 130,000, hvoraf i Aaret 1818 omtrent 15 til 16000 Marinos. Levesviin omtrent 100,000. Heste til udenlandsk Salg haves 16 til 20,000 Stkr. Stude til Udførsel 7000 Tobak avles og sælges for det meste udenlandsk 400,000 Pd. Kartofler i det mindste 2 Millioner Tdr. Uld 4 Mill. Pd. Desforuden noget Hør, lid Hamp, Humle (i Fyen omtrent 700 Skippd. aarligen) Krap, Haugefrugt, som sælges i Østersøens Havne Vox, Huder, Tælle, Ost og Smør, Brændsel, Bønner, Vikker, Smaakreature og fl. Ting, hvis specielle Angivelse neppe er muelig. Hvor slet Landet (uagtet denne store Production) er dyrket, sees deraf, at den halve Afgrøde er den ringeste Kornsort, Havre, da man dog i dens Sted burde avle bedre Arter, især Hvede. Engellænderne, der afkjøbe os en stor Deel af vor Havre, ere for gode Regnemestere til selv at lægge Vind paa en saalidet lønnende Sædatt. - Anmeld maae her imidlertid bemærke, at Engellænderne i den senere Tid have faaet stor Smag paa vor Byg, som næsten ansees for det bedste i Europa).¬
Viborger Samler, 1819-02-15
J en kort Biographie over afdøde Dr. Bastholm, som læses i Kbhvns N. Skilderie, bemærkes, at Danmark siden Holbergs Tid, naar Man undtager den udødelige Suhm - ikke har havt en flittigere Skribent end Bastholm. Da han skrev i henved et halv Aarhundrede, saa er det naturligt, at hans Arbeider maa bære de forskjellige Perioders Præg, men aldrig vil nogen dansk Mand glemme hans Fortjenester af at indføre en forbedret Smag, udbrede Oplysning og vække Menneskene til at tænke over almeenvigtige og lærerige Gienstande. Det var hans sidste Villie at bringes i al Stilhed til sit Hvilested. Jmidlertid mødte dog Kjøbenhavns Geistlige den 30 Januar paa Assistencekirkegaarden for der - som hans efterladte Enke udtrykker sig - at bevidne ham det sidste Farvel, og endeel Studerende bare hans jordiske Levninger til Graven.
Viborger Samler, 1819-02-15
Aarhuus d. 9de Februar. Forleden Dag førtes herfra til Khvn, en udmærket Stud, som var solgt for 100 Specier og efter Kyndiges Beregning havde 1200 Pund Kiød og 160 Pund Tælle. Dens Høide var halvellevte Qvarteer Anlægsmaal, dens Længde fuldkomne fem Alen. Den var opfødt paa Gersdorfslund. - J Fredags indtraf hertil under militær Eskorte den første Transport af pasløse Vagabonder, hvoraf saa store Sværme i de senere Aaringer have giæstet Landet, og hvorimod der nu saa velgiørende for Borgersikkerheden er sat Skranker ved det høikgl. danske Cancellies høistpriselige Foranstaltning. Atter herfra førtes de videre sønder paa, for saaledes at vorde transporterede tilbage over Grændsen.
Viborger Samler, 1819-02-15
Ligesom den første Frugt her i Jylland af det Kongl. danske Cancellies befaling til de Hr. Justits betiente (som har været anmeldt i Aviserne) har været den gode Fangst til Aarhuus af Løsgiængere og de saakaldte Haandværksvende, saaledes er fra Landsbyen Nørbek, imellem Hobro og Randers, under Sønderlyng-Middelsom Herreder, til Viborg for nogle Dage siden indbragt som Arrestanter: en Mand, en yndre Dito og et Fruentimmer med et Barn i en Vugge, som hun har paa Ryggen. Disse, ventelig henhørende til den talrige Natmandsslægt, har man Bøndernes Raskhed fra Nørbek at takke for bleve indhentede; thi de vare allerede efterat den unge Mand havde gjort Jndbrud og stiaalet baade hos Præsten Hr. Sadolin og et par Bønder i Nørbek, marscherede med det Stiaalne, hvoriblandt og var Sølvskeer og Bægere o. s. v. paa den anden Side Hobro; men da en 8 Bønder til Hest overalt vare fra Nørbek paa Jagt efter dem, fik man dem tilsidst i Doens i Vebbestrup Sogn Dog smuttede den unge Tyv fra de andre og, da Bønderne næste Morgen traf ham, efterat han Aftenen før i Tusmørket var sprungen ud i en Mose, hvor han faldt i Tørvepludderet, skal han dog baade med en lang Kniv og en Kiep med en lang Jernpig, have forsvaret sig, indtil En af dem reed ind paa ham og tilham til Jorden Hr. Etatsraad Herredsfoged Tøttrup har allerede i det første Forhør faaet Tilstaaelse af den Unge, at han har gjort disse Jndbrud, og at de andre vare Medvidere. Men hvor de egentlig ere fra, er ikke oplyst, og Kieltringer dølge gierne deres Stamtavle og Levnetsløb saalænge muligt.
Viborger Samler, 1819-02-15
Det allermeste af det i Nørbek Stiaalne fandtes hos dem. Dersom Bønderne i Landsbyerne ville følge disse bestiaalne Nørbekkers Exempel og strax sende tilstrækkeligt Mandskab ud til Hest efter dem paa alle Veie, og ikke holde op før de traf dem, ville Politiet og langt lettere kunde virke efter Ønske til at skille Landet ved disse og fremmede Rovfugle, der ere saa høist farlige for hver Mands Sikkerhed og Nattero. Denne lille Bandes Hæftelse bringer atter paa den Tanke, at det vilde maaskee nu bedre end forhen, nytte at virke til, at de temmelig talrige Natmændsfamiliet bleve optegnede og givne en anden Bestemmelse end forhen, eller dog satte saa strengt under Politiopsyn, at de ikke gik udenfor den dem anviste Virkekreds, samt at deres Børn ikke overlode til deres egen Opdragelse, og Ægteskaber mellem dem ikke forøgede denne omvankende Yngel m.m. Foruden det som om denne Sag er skrevet af Hr. Justitsraad Landsoverretsassessor S. Jørgensen, i Viborg, har og Hr. Provst W. A. Worsøe i Laastrup for et par Aar siden skrevet en vidtløftig Afhandling over denne Materie (der ikke er trykt).
Viborger Samler, 1819-02-15
Domme, afsagte i den kongl. Landsoverret i Viborg, Mandagen den 8de Februar 1819.
Viborger Samler, 1819-02-15
J Sagen No. 165. Lykke for Kiøbmand Anders Krogh i Aalborg, contra Jngen mødte for Niels Mikkelsen i Hasseriis m. fl. Rod mødte for Underdommeren.
Viborger Samler, 1819-02-15
(Angaaende et indstevnte Niels Mikkelsen, af hans Fader, Giældsarrestant Mikkel Sørensen, meddeelt formeentlig pro forma Skiøde, m.v.)
Viborger Samler, 1819-02-15
Dom, Cancellieraad og Byefoged Kløcker bør, under Mulkt af 1 Rbd. Sølv til Aalborg Byes Fattigkasse for hver Dag, han sidder denne Dom overhørig, paa egen Bekostning forfriske den, med Hensyn til indstevnte Niels Mikkelsen omhandlede Tingsvidnesag, samt sætte den i den Stand den var, førend Afviisnings=Kiendelsen af 1ste Juni 1818 blev afsagt, hvorefter Dommeren bør fremme Tingsvidnet efter den d. 18de Mai 1818 irette lagte Continuations Tingsvidne=Stevning. De Appellanten ved de paaankede Kiendelser ifundne Omkostninger hæves. Udi Processens Omkostninger for Landsoverretten betaler indstevnte Niels Mikkelsen til Appellanten, Anders Krogh 30 Rbdlr. Sølv, samt til Justitskassen, saameget Dom og Segl her ved Retten koster. At efterkommes &c.
Viborger Samler, 1819-02-15
Ved Aalborg Byetingsret er af Byefogden, Cancellieraad de Kløcker, den 13de April 1818, saaledes eragt tet: Den udtagne Stevning afvises forsaavidt indstevnte Niels Mikkelsen angaaer, hvem, der hos Citanten Kiøbmand Anders Krogh, tillægges i Kost og Tæring 20 Rbd. S. V.; men iøvrigt kan den nedlagte Afviisnings Paastand ikke tages til Følge. Det Jdømte at udredes &c. I Sagen Nr. 22. Actor, Landsoverretsprokurator Thisted, contra N. Lykke, Defensor for Johanne Jensdatter i Bierre Arrest. (Angaaende 3die Gang begaaet Tyverie.)
Viborger Samler, 1819-02-15
Dom: Herredstingsdommen bør, saavidt paaanket er, ved Magt at stande. At efterkommes &c.
Viborger Samler, 1819-02-15
Ved Bierre Hatting=Herreders Extraxet er af Justitsraad og Herredsfoged Brorson og Meddomsmænd, den 14de Decbr. 1818, dømt saaledes: Tiltalte Johanne Jensdatter bør for 3die Gang begaaet Tyverie hensættes til Arbeide i Viborg Tugthuus hendes Livstid, samt betale alle af hendes Action lovlig flydende Omkostninger, indbefattet Actor Sagfører Holstes Salarium og Diæt 23 Rbd. Sølv, og Defensor Prokurator Schmidts Salarium 10 Rbd. Sølv, der i Mangel af Formue hos hende udredes efter Amtets Foranstaltning. Jens Madsens Hustrue Cathrine Nielsdatter i Bredahl bør for Actor, Tiltale i denne Sag frie at være. Det Jdømte efterkommes &c.¬
Viborger Samler, 1819-02-15
J Sagen No. 15.
Viborger Samler, 1819-02-15
Actor, Landsoverretsprokurator Møller, contra Rod, Defensor for Jens Andersen Ulstrup i Viborg. (Angaaende Vinkelskriverie.)
Viborger Samler, 1819-02-15
Dom Tiltalte Jens Andersen Ulstrup bør for Actors videre Tiltale i denne Sag frie at være, dog bør har at udrede de ham ved Byetingsdommen ifundne Actions Omkostninger. At efterkommes &c.
Viborger Samler, 1819-02-15
Ved Viborg Byes Extraret er af Cancelliesekretair, Borgmester og Byefoged Gundelach, under 10de Sept. f. A., dømt saaledes: Tiltalte Jens Andersen Ulstrup bør, paa egen Bekostning, hensættes i Fængsel paa Vand og Brød i 2de Dage og Nætter, samt i Salarium til Actor, Landsoverretsprokurator F. C. Lykke, betale 8 Rbd. Sølv, og til Defensor, Sagfører Hjorth, 4 Rbd. Sølv, der, i Tilfælde af Domfældtes Uformuenhed, udredes af det Offentlige. At efterkommes &c.
Viborger Samler, 1819-02-15
Viborg. Næstkommende Onsdag den 17de Februar blive Dhrr. theologiske Candidater Brandt og Blicher ordinerede her i Domkirken, den første til Sognepræst for Vindum Menighed og den anden til Capellan p. p. hos Sognepræsten for Bjerregrav, Aalum og Tanum Menigheder; ved hvilken Leilighed Hr. Brandt prædiker.
Viborger Samler, 1819-02-15
Bekiendtgiørelser. Det maatte tjene alle Vedkommende til behagelig Efterretning: at de i Almanakken for Skive Kjøbsted, anførte tvende Markeder i Marts Maaned, deraf er det første et Hestemarked og det andet med Trævahre og Vognredskaber; hvoraf følger, at det Slags Vahre, hvortil udfordres Markedspasser eller Passeersedler ikke paa benævnte Markeder af Udenbyes Boende maae forhandles: Skive den 12te Februar 1819. O. Selmer.
Viborger Samler, 1819-02-15
Extra god gammel Viin er at faae til billig Priis, saavel i Ankere som paa Flasker, hos N. C. Baadsgaard. Viborg, den 4de Februar 1819. Bal en Masque.
Viborger Samler, 1819-02-15
Næstkommende 21de Februar bliver, ifølge en mig meddeelt kongelig allernaadigst Bevilling af 26de f. M., Maskerade=Bal paa Raadstuen her i Byen. Entreen vil blive 8 Mk. pr. Persona. Masker ere daglig at erholde hos Undertegnede, til saa billige Priser som mueligt. Viborg, den 2den Februar 1819. Peter Brøndum.
Viborger Samler, 1819-02-15
NB. Den forhen omtalte Subskriptionsliste circulerer efter fleres Ønske, ikke; men de Herrer Liebhavere kunne behage, indtil Søndag Middag, at lade afhente Entre-Billetter til ovennævnte Priis hos P. Brøndum.
Viborger Samler, 1819-02-15
Et ungt Menneske, som har udholdt den danske juridiske Exammen med bedste Caracter, ønsker sig Tjeneste som Forvalter ved et Gods i Nærheden af Ringkjøbing, saaledes, at han tillige maatte have Frihed og Leilighed til at practisere som Sagfører efter dertil erhverver Bevilling. Sognepræsten til Vindinge ved Holstebroe, Hr. J. H. Stabell, meddeler Vedkommende videre Oplysning.
Viborger Samler, 1819-02-15
For noget over et Aar siden, er i min Gaard af en Fremmed forglemt en gammel Læder Agestoel, som vedkommende Eier kan imod Betaling af denne Bekiendtgiørelse lade afhente. Viborg den 8de Februari 1819. Høyer.